
Abstrakt: Text článku sa snaží poukázať na problematiku vzťahu posvätného a profánneho sveta. 
Zaoberá sa otázkou, čo považujeme za sakrálny a čo za profánny svet. Tiež poukazuje na to, že pre 
religiózneho človeka nieje priestor a čas homogénny. Vykazuje zlomy a trhliny. Obsahuje časti, ktoré sa 
od ostatných výrazne líšia na rozdiel od ne-náboženského človeka, ktorý síce rovnako vníma určité 
miesta a časy ako výnimočné, no nie vo vzťahu k niečomu vyššiemu, božskému presahujúcemu svet 
človeka. 

Abstract: The basic idea in this article refers to the fact that there isn't šuch a thing in this entire world 
as a non-religious person. Regardless of the lack of sacredness of our world, there still can be found 
some traces of a religious valuing. Even the profane zóne keeps some sort of privileged places, different 
from others and special, like: the birthplace, the childhood road, and many others. These sort of become 
Holý Places because they determine a change in the universe of knowledge of the one directly involved. 
They offer the revelation of a reality different from our day-to-day one. The sacred differs from the 
profane by the determination of producing a revelation. 

Skúmanie sakrálneho miesta ako priestoru, kde sa stretávajú dva svety, svet 
duchovný a svet pozemský nie je vôbec nové. Prepojenie psychológie vnímania miesta 
so skúmaním fenoménu „posvätného" prináša viacero otázok: nielen ako sa sakrálne 
miesto utvára ako priestor, v ktorom sa stretávajú „pozemský" a „nadpozemský svet", 
ale i to ako „zvonku" prichádzajúci „nezasvätení" (turisti/príslušníci iných 
náboženstiev) prežívajú priestor posvätných miest. 


Profánny a sakrálny 

Slovo profánny (svetský, laický, nenáboženský) etymologicky označuje toho, 
kto zostáva pred chrámom, bez toho, že by do neho vstúpil. Z toho plynie jeho širší 

význam - všedný, náležiaci k bežnému životu, teda ako opozitum k slovu posvätný. 
Analogicky je to teda i ten, kto nie je zasvätený v danej oblasti, kto nemá patričné 
znalosti. 1 

Profánne je všetko nepremenené, nenaplnené vzťahom k prapôvodnému, 
božskému, alebo aspoň vyššiemu, nezje človek. 

Sakrálny predstavuje poriadok vecí oddelený od bežného profánneho sveta. 
Sakrálne alebo posvätné je to, čo náleží k vyššiemu spôsobu existencie, čo je 
rešpektované ako absolútna hodnota a čo je nositeľom nadprirodzenej moci. 
Sakrálnemu sa dá teda priblížiť len prostredníctvom zvláštnych rituálov založených na 
hlbokej úcte. 

Sakrálnemu teda budeme rozumieť ako presahujúcemu človeka niečím vyšším, 
nezje on sám. 

Posväcovanie miesta 

Veľkú pozornosť vzťahu „profánne - sakrálne" venoval známy religionista 
a fenomenológ Mircea Eliade. Poukázal na to, že pre religiózneho človeka nie je 
priestor homogénny. Vykazuje zlomy a trhliny. Obsahuje časti, ktoré sa od ostatných 
líšia. „Nepristupuj," povedal Hospodin Mojžišovi, „vyzuj si obuv z nôh, pretože 
miesta, na ktorých stojíš, sú zemou svätou." (2. Mojž., 3,5) 

Existuje teda svätý, tzn. „silou nabitý", významný priestor, a existujú iné 
priestory, ktoré nie sú sväté, a preto bez štruktúry a pevnosti, teda jedným slovom 
„amorfné". 

Pre profánneho človeka je oproti tomu priestor homogénny a neutrálny. Nie je 
v ňom zlom medzi kvalitatívne rozdielnymi časťami. Geometrický priestor sa dá 
v každom smere deliť a ohraničiť, ale z jeho štruktúry nevyplýva žiadna kvalitatívna 
diferencovanosť, a preto ani žiadna orientácia. 

K objasneniu inhomogenity priestoru prežívanú náboženským človekom sa 
môžu ako príklad uviesť ľubovoľné náboženstvá. No zvoľme si príklad z nášho 
blízkeho okolia: kostol v modernom meste. Pre veriaceho vytvára tento kostol celkom 
iný priestor, ako je ulica, na ktorej stojí. Dvere, vedúce do vnútra kostola, naznačujú, že 
na tomto mieste je priestorová kontinuita prerušená. 

Prah, ktorý leží medzi oboma priestormi, naznačuje tiež odstup medzi oboma 
spôsobmi bytia, profánnym a náboženským. Prah je súčasne aj závora, deliaca čiara, 
hranica, ktorá delí oba svety, a paradoxné miesto, na ktorom sa tieto dva svety 
stretávajú, na ktorom sa môže uskutočniť prechod z profánneho do sakrálneho sveta. 


1 Souriau, Étienne. Encyklopédie estetiky. Praha: VICTORIA PUBLISHING, 1994. s. 703. 

Podobnú funkciu má rovnako aj prah ľudského obydlia, a to je dôvod prečo je prahu 
pripisovaný tak veľký význam. 

Predelom i spojnicou zároveň medzi týmto bezpečným svetom „vnútri" 
a neznámym „vonku", medzi domovom a diaľavou je hlavne prah ako stelesnenie rite 
de passage -prechodového rituálu, s ktorým sa spájalo veľké množstvo predstáv a 
povier. Prah, ako hovorí Heidegger, „nesie rozmedzie", nesie stred, kde sa stýka 
vonkajšok a vnútro - „prah ako to, čo vydrží niesť rozmedzie, je tvrdý, pretože bolesť 
ho zmenila na kameň". Prah symbolizuje všetky útrapy pútnika, ktorý práve tu 
zhadzuje zo svojich ramien všetky strasti cesty, dvermi vchádza do svätyne - a s tým 
vchádza zároveň do svätyne sveta. 


Posväcovanie času 

Nehomogenita a rozštiepenosť priestoru na sakrálny a profánny sa tak zákonite 
vzťahuje aj na ďalšiu imanentnú charakteristiku nášho sveta, a tou je čas. M. Eliade 
popisuje posväcovanie času vo všeobecnej rovine nasledovne: 

Spojiť sa opäť s posvätným časom pôvodu znamená stať sa „súčasníkom 
bohov", teda žiť v ich prítomnosti, aj keď je táto prítomnosť tajuplná v tom zmysle, že 
nie je vždy zjavná. 4 

Svätá doba je svojou podstatou reverzibilná. Je vlastne mystickým pračasom, 
ktorý sa opäť sprítomňuje. Každý náboženský sviatok, každá liturgická doba znamená 
znovusprítomnenie sakrálneho zážitku z mýtickej minulosti, z doby „na počiatku". 
K náboženskej účasti na nejakom sviatku patrí vystúpenie z obyčajného „časového 
trvania" a začlenenie sa do mýtického času, ktorý je týmto sviatkom sprítomňovaný. 
Svätá doba je tak do nekonečna opakovateľná. 

Aj nenáboženský človek pozná túto diskontinuitu a heterogenitu času. I pre 
neho existuje napr. jednotvárna doba práce a čas zábavy a potešenia, skrátka 
„slávnostný čas". I on žije v rôznych časových rytmoch a pozná čas rôznych intenzít: 
pri počúvaní obľúbenej hudby, pri očakávaní milej a v jej prítomnosti pociťuje iný 
časový rytmus, ako keď pracuje či sa nudí. 

Ale predsa existuje medzi ním a náboženským človekom podstatný rozdiel. Ten 
druhý pozná časové priestory, ktoré sú „posvätené", ktoré s ostatným časovým 
priebehom nemajú nič spoločného, ktoré majú inú štruktúru a majú iný „pôvod", 
prapočiatočný čas sa znovusprítomní sviatkom. Pre nenáboženského človeka nemá čas 
ani zlom, ani „tajomstvo". 


Heidegger, Martin. Básnicky by dlí človek. Praha: OIKOYMENH, 1993. s. 65. 
Eliade, Mircea. Posvätné a pwfánni. Praha: OIKOYMENH, 2006. s. 64. 

V primitívnych a archaických náboženstvách sa prejavuje večné opakovanie 
božských činov, teda ako „imitatio deľ 1 . Svätý kalendár prináša každoročne tie isté 
sviatky, slávnosti pripomínajúce tie isté mýtické udalosti. Ja v podstate „večným 
návratom" obmedzeného počtu božských činov, a to nie len v primitívnych 
náboženstvách, ale aj vo všetkých ostatných. 

Ako vzniká posvätno? 

Významný český filozof Jan Sokol na otázku „Jak se pozná posvätno?" 
navrhol, „ že to búdou veci a úkony, kterým cizí návštevník nebude rozumét — na rozdíl 
od vecí všelidských, jako jsou opatrovaní potravy, hygiena, péče o rodinu apod. " 
Posvätným je podľa toho vždy niečo, čo je zrozumiteľné len v rámci určitého kontextu: 
„svätý ostatek mimo relikviáŕ je smetí". A opačne: „prohlásí-li nékdo vodu v kbelíku 
na podlahu za svécenou, vyvolá tím u véfícího škrupule, ne-li neurózu. " Posvätné sa 
vraj pozná tiež tak, že je to čosi neužitočného, čo si však ľudia cenia nezriedka viac než 
vlastného života. 

Ale aký charakter majú miesta, ktoré vyvolávajú v ľuďoch pocit „posvätného"? 
Pocit sakrálnosti daného miesta môžu vzbudzovať priestory s celkom odlišnými 
charakteristikami, zaľudnené i prázdne, prírodné ba aj „industriálne". Podľa výpovedí 
ľudí sa takmer každé prostredie môže stať „sakrálne". Neexistujú presné znaky 
priestoru, ktoré by mohli byť zodpovedné za vyvolanie pocitu „posvätnosti". Skôr než 
fyzická podoba miesta, je to jeho spoločenský význam, jeho príbeh známy 
v spoločnosti, jeho reputácia, čo z neho činí miesto vnímané ako posvätné, alebo 
naopak ohrozujúce, pre jednotlivca či skupinu. 

Skutočná viera začína prerušením všednosti. Človek sa pozastaví, niekedy 
preto, že už ďalej nemôže, inokedy preto, že v tej chvíli ďalej nemusí, vzhliadne od 
svojej zaneprázdnenosti a naraz si uvedomuje nesmierny presah kozmu. Nekonečné 
nebo nad mnou, nezbadateľná hĺbka vo mne samom. Nemecký filozof Rudolf Otto to 
označuje ako mystérium tremendum et fascinans, tajomno, z ktorého behá mráz po 
chrbte, ktorý však napriek tomu vábi. Prerušenie zaneprázdnenosti ako by otvorilo okná 
k rozmeru posvätného. 7 

Samotný pohľad na nebeskú klenbu stačí, aby vyvolal náboženskú skúsenosť. 
Nebo sa javí nekonečné, transcendentné. Nebo je bezpochyby „ganz andere u vo vzťahu 
k onej ničotnosti, ktorú predstavuje človek a jeho okolie. Transcendencia sa zjavuje pri 


5 Jan Sokol -je významný český kresťanský filozof, prekladateľ filozofických textov, vysokoškolský 
profesor na Karlovej Univerzite a publicista. Bol tiež poslancom a ministrom školstvaa v ČR v 1998. 

6 Neubauer, Zdenék. O posvätnosti místa - Genius loci. In O posvätnú. Praha: Česká kresťanská 
akadémie, 1993. s. 55. 

7 Kohák, Erazim. Post scriptum: psové. Praha: Panglos, 1996. s. 29. 

samotnom uvedomení si nekonečnej výšky. „Najvyššie" sa samo o sebe stáva 

o 

atribútom božstva. 


Sakrálny priestor ako gýč a banka ako katedrála 

Vo svojom hlavnom diele „Podstata kresťanstva" (1841) postavil Ludwig 
Feuerbach základnú kresťanskú poučku, podľa ktorej Boh stvoril človeka podľa 
svojho obrazu, „na hlavu": človek vytvoril boha podľa obrazu svojho - svätý nie je 
boh, ale jeho tvorca, človek. 

Feuerbach všímajúc si evolučnú podmienenosť ľudskej kultúry a s ňou spojené 
videnie a chápanie dobového človeka boha a náboženstva konštatuje, že: „Kde sa 
človek uzatvára do domov, tam uzatvára i svojho boha do chrámov. Chrám je prejavom 
hodnoty, ktorú človek dáva krásnej budove. Chrámy k pocte náboženstva sú 
v skutočnosti chrámy k pocte staviteľského umenia." 

Nemenej zaujímavé úvahy prezentuje vo svojej knihe „Technika a človek" aj 
nemecký náboženský filozof a teológ Romano Guardini - keď sa čitateľa snaží 
upozorniť na to, že ani to, ak aj je nejaké dielo inšpirované sakrálnym motívom ho 
automaticky ešte neoprávňuje byť umiestnené v sakrálnom priestore, pretože 
mnohokrát môže ísť po umeleckej stránke o gýč. 

Podľa Guardiniho je sakrálny gýč dnes veľmi rozšírený, pretože je: „gýč 
vtieravý ako lepkavá mucholapka. Nalepí sa na mozog a musí sa vynaložiť nekonečná 
námaha, aby sme sa ho zbavili. Pomyslite si len na hrozné náboženské obrazy 
v kostoloch, kalendároch a pobožných knižkách každého druhu. Ako sa len zhanobila 
postava Krista!" 10 

Príčinou tejto negatívnej zmeny je podľa Guardiniho jednak to, že dnes: „Každý 
siaha po všetkom. Všetky filozofické problémy, celé umenie, všetky historické 
udalosti, každá osobnosť, až po posledné tajomné spomienky, listy a vyznania, každá 
náboženská hodnota až po svedectvá najhlbšieho tajomstva - všetko sa ponúka na 
trhu." 11 

Ale jednak je táto zmena spôsobená aj oveľa hlbšími celospoločenskými 
zmenami a priam ironicky konštatuje: „Divadlá staviame v tvare svätýň, banky ako 
katedrály, nájomné domy s palácovým priečelím. Všedný deň sa podobá sviatku. Práca 
sa vykonáva na podpätkoch a v hodvábnych blúzočkách. Slávnosť už nemá pôvodný 


8 Eliade, Mircea. Posvätné a profánní. Praha: OIKOYMENH, 2006. s. 82. 

9 Ludwig Andreas Feuerbach (1804 - 1872) nemecký novoveký filozof, mladohegelovec, jeden z 
iniciátorov antropologizmu. 

10 Guardini, Romano. Technika a človek. Trnava: Dobrá kniha, 2001, s. 61. 

11 Tamtiež, s. 60. 

a ako často sa tým zosmiešňuje! - lenže ním nieje, 


Profánny človek v sakrálnom priestore 

Pokiaľ za ideálny prípad považujeme „neproblematické" používanie určitého 
priestoru (napríklad i jeho „nevýznamnosť"), symbolickým vylúčením nejakej skupiny 
ľudí z konkrétneho priestoru vzniká naopak jeho „problematickosť". Tou môže byť 
pocit nepatričnosti pri pohybe týmto priestorom, pocit neistoty, či jeho prežívanie ako 
„cudzieho", či nepríjemného, prípadne až ohrozujúceho. 

Nie je to existencia charakteristiky samotná, ale jej spojenie s „príbehmi", so 
znalosťou pravidiel a zákazov vzťahujúcich sa na ich nositeľov v danom sakrálnom 
priestore. V tejto situácii z nich ich charakteristika (príslušnosť k inému náboženstvu či 
ich nenáboženskosť) činí skupinu s obmedzeným prístupom k používaniu daného 
priestoru, stavia ich do nižšej pozície oproti „normálu". Je však možné, aby i iné 
atribúty, napríklad vek či pohlavie, ale i znaky, etnickej menšiny negatívne vnímané 
dominantnou skupinou, sa stanú základom pre problematické prežívanie pohybu 
sakrálnym priestorom. 

Charakteristiky sa kombinujú a tým zlepšujú či zhoršujú pozíciu ich 
reprezentanta. Je ale dôležité zdôrazniť, že táto pozícia neznamená ani tak reálne 
ohrozenie, prejavuje sa však v pocitoch, ktoré sakrálny priestor vyvoláva. 



Obr.l: Kalvária v Banskej Štiavnici (foto autor) 


12 Tamtiež, s. 59. 

